Palang

An palang (Ingles, cane knife) sarong klase nin sundang na ginagamit pagtapas nin tubo kan mga sakada.

An sundang na ini may kahoy na polo asin nakaagid sa inaapod na machete. An pantapas na ini bantog sa mga tubohan sa mga nasyon na nagpapatubò nin tubo sa pagproducir nin asukar arog kan Peru, Brasil, Colombia, Australia, Ecuador, Cuba, asin sa Estados Unidos orog na sa estado kan Louisiana, Florida saka Hawaii. Sa Filipinas iyo man ini an kagamitan sa pagputol kan tubo kun ini ginugusi na.

Ini an uso lalo na sa mga lugar na dai pang pangtapas na mekanikal. Sa Filipinas, orog na sa Negros, kun saen may mahiwas na mga tubohan, an mga naglilibot na mga paratapas na nakiki-ani, na apod sainda mga sakada, iyo ini an klaseng sundang o tabak na darodara. Apod man kaini sa Negros, espading, kataga na malinaw naggikan sa Kastilang espada (Bik. espada).

Hitsura kan palang

An palang halakbang an kahawakan niya, asin an poro bakong papanas kundi ponggol, alagad pinong maray an tarom ta iyo ini an angay sa pagtapas na patarikmas. Sa poro, sa  sarong gilid kan kaponggolan niya parati may kawit na panpurot kan tinapas; totoo an iba mayo kaini sa poro. Parati an kahibogan kan palang sa may tarom mga 1 milimetro (0.039 pul.), bagay na mas manipis sa machete, asin lampas 12 pulgada an laba (30 sentimetro).

Mga panluwas na takod
 Hitsura kan Palang- 

 Toltolan